Diari Oficial de la Generalitat Valenciana


Sumari del DOGV 3280, del 07-07-1998 (1998/5303)

Informació pública de la convocatòria de selecció per a cobrir una plaça de cap de taller al Centre Ocupacional de Burriana, pertanyent al Convaser-Castelló.
-------------------------------------------------------------------------------------------------------------------------------------------------------------

### Dades del document

Número de DOGV
:   3280

Data del DOGV
:   07-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5303


Organisme emissor
:   Consorci València de Serveis Socials

Tipus de document
:   Anunci

Informació pública de la convocatòria de selecció per a cobrir una plaça de cap de taller al Centre Ocupacional de Burriana, pertanyent al Convaser-Castelló. [1998/M5303]
  
De conformitat amb el que estableix el Conveni Col·lectiu per al Personal Laboral del Consorci Valencià de Serveis Socials, Convaser-Castelló, es convoquen proves selectives per a la provisió del següent lloc de treball:
  
Una plaça de cap de taller per al taller de Fusteria del Centre Ocupacional de Burriana.
  
Bases
  
Primera. Objecte de la convocatòria
  
L'objecte d'aquesta convocatòria és la provisió d'una plaça de cap de taller, per al Centre Ocupacional de Burriana
  
La contractació s'efectuarà d'acord amb la legislació vigent.
  
Segona. Condicions generals dels aspirants
  
1. Ser espanyol o membre de la Unió Europea.
  
2. Haver complit 18 anys.
  
3. Estar en possessió del títol de Formació Professional de Segon Grau o equivalent.
  
4. No patir cap malaltia ni defecte físic que impedisca l'exercici de les funcions del lloc de treball.
  
5. Els anteriors requisits hauran de ser degudament acreditats per la persona que haja sigut seleccionada per a ocupar la plaça, objecte de la convocatòria, en la Gerència del Convaser-Castelló.
  
Tercera. Sol·licituds
  
Els qui desitgen prendre part en aquest procés selectiu hauran de presentar una sol·licitud, dirigida al president del Consorci Valencià de Serveis Socials, Convaser-Castelló, en model que serà facilitat a les oficines de la Gerència d'aquest Consorci, situades provisionalment al Centre Ocupacional Rafalafena, carrer de Benicarló, s/n (enfront de la Casa Quarter de la Guàrdia Civil), de Castelló de la Plana.
  
Quarta. Lloc i termini de presentació de sol·licituds
  
Les sol·licituds es recolliran i presentaran a les oficines de la Gerència del Convaser-Castelló.
  
El termini per a la presentació d'instàncies finalitza als vuit dies hàbils de la data de publicació en el Diari Oficial de la Generalitat Valenciana.
  
Cinquena. Admissió de sol·licituds
  
Als tres dies de la finalització del termini indicat es publicarà al tauler d'anuncis del Convaser-Castelló, en la Direcció Territorial de la Conselleria de Benestar Social, la llista d'aspirants admesos i exclosos provisionalment; s'indicarà, en el segon dels casos, el motiu de l'exclusió, així com el dia, l'hora i el lloc de realització de la primera prova.
  
En el supòsit que el motiu de l'exclusió siga una errada en les dades de la sol·licitud, aquesta podrà esmenar-se el mateix dia de l'examen, prèviament a la realització de les proves.
  
Sisena. Aspirants minusvàlids
  
Per a les persones amb minusvalideses, que així ho sol·liciten, s'establiran les adaptacions possibles de temps i mitjans per a la realització de les proves. A aquest efecte, els interessats hauran de formular la petició corresponent en la sol·licitud de participació en aquesta convocatòria. Aquestes adaptacions no podran desvirtuar el caràcter de les proves.
  
Setena. Procés de selecció
  
El procés de selecció constarà de dues fases:
  
1. Prova escrita.
  
La prova consistirà en el desenvolupament de dos temes sobre el temari que figura en l'annex I d'aquesta convocatòria.
  
1.1. La puntuació màxima amb què es qualificarà aquesta prova és de 8 punts, i seran eliminats tots aquells aspirants que no superen els 4 punts.
  
2. Entrevista.
  
Els aspirants que hagen superat la prova escrita realitzaran una entrevista davant la Comissió Avaluadora, que versarà sobre coneixements teòrics i pràctics relacionats amb el lloc de treball objecte d'aquesta convocatòria.
  
2.1. La puntuació màxima amb què es qualificarà l'entrevista és de 3 punts.
  
Vuitena. Publicitat i convocatòries
  
La data, l'hora i el lloc de realització de les distintes fases del procés selectiu es publicaran al tauler d'anuncis del Convaser-Castelló, en la Direcció Territorial de la Conselleria de Benestar Social, com a mínim amb 48 hores d'antelació.
  
Les qualificacions obtingudes pels aspirants en les distintes proves es faran públiques pel mateix procediment.
  
Novena. Adjudicació de llocs
  
Conclòs el procés de selecció, es publicarà la llista dels aspirants que hagen superat les proves, indicats per ordre de major a menor puntuació, amb expressió de les qualificacions obtingudes en cadascuna de les fases.
  
La plaça vacant s'adjudicarà a l'aspirant que haja obtingut la puntuació final més alta.
  
Es constituirà una borsa de treball amb la resta dels aspirants, la qual tindrà vigència fins a la realització d'una nova convocatòria.
  
Deu. Comissió Avaluadora
  
1. La Comissió Avaluadora estarà constituïda per:
  
- El gerent del Convaser-Castelló.
  
- La secretària del Convaser-Castelló.
  
- Un representant de la Conselleria de Benestar Social.
  
- Un director d'un centre ocupacional del Convaser-Castelló.
  
- Un representant del sindicat U.G.T.
  
- Un representant del sindicat CC.OO.
  
2. La Comissió Avaluadora tindrà la seu a les oficines de la Gerència del Convaser-Castelló, que provisionalment es troben al Centre Ocupacional Rafalafena, carrer de Benicarló, s/n, 12781 Castelló de la Plana, (enfront de la Casa Quarter de la Guàrdia Civil).
  
3. La Comissió Avaluadora podrà exigir als aspirants, en qualsevol moment del procés selectiu, que acrediten la seua identitat.
  
Onze. Reclamacions
  
La present convocatòria i els actes que siguen dictats per a l'execució d'aquesta podran ser impugnats mitjançant un escrit dirigit al president del Consorci Valencià de Serveis Socials, Convaser-Castelló, presentat a les oficines de la Gerència.
  
Aquesta convocatòria s'exposarà al tauler d'anuncis del Convaser-Castelln i en els seus centres ocupacionals. Així mateix, s'inclouran anuncis d'aquesta en els periòdics de difusió local de Castelló i en el Diari Oficial de la Generalitat Valenciana.
  
ANNEX I
  
1. Naturalesa i objectius d'un taller ocupacional.
  
2. Estructura i organització d'un centre ocupacional.
  
3. Funcions d'un cap de taller en un centre ocupacional.
  
4. Marc legal dels centres ocupacionals.
  
5. Anàlisi dels aprenentatges laborals elementals en un taller de Fusteria.
  
6. Projecte per a la posada en funcionament d'un taller de Fusteria.